**OMANIKUJÄRELEVALVE KÄSUNDUSLEPING**

**Transpordiamet**, registrikoodiga 70001490, asukohaga Valge 4, 11413 Tallinn (edaspidi Tellija), mida esindab Transpordiameti peadirektor/ mida volituse alusel esindab Transpordiameti ………

ja

………………… registrikoodiga ……………, asukohaga …………………… (edaspidi Insener), mida esindab juhatuse liige/mida volituse alusel esindab ………………

Tellija ja Insener (edaspidi koos Pooled või eraldi Pool), sõlmisid käsunduslepingu omanikujärelevalve teostamises (edaspidi Leping) alljärgnevas:

1. Lepingu ese
   1. Lepingu esemeks on pindamistööde Harju ja Rapla maakondades 2022. aastal omanikujärelevalve teostamine (edaspidi Teenus), vastavalt Lepingu ning selle lisade tingimustele;
   2. Teenuse ulatus on toodud Lepingu Lisas 2.
2. Lepingu üldtingimused
   1. Lepingul on selle sõlmimise hetkel järgmised lisad:
      1. Lisa 1 – Nõuded Inseneri meeskonnale;
      2. Lisa 2 – Tellija eritingimused;
      3. Lisa 3 – Hinnapakkumus;
      4. Lisa 4 – Akt leppetrahvi määramise kohta;
      5. Lisa 5 – Järelevalve akt;
      6. Lisa 6 – Enimlevinud kontroll- ja vastuvõtutoimingute loetelu;
      7. Lisa 7 – Hankemenetluse käigus Tellija poolt antud selgitused (vajadusel).
   2. Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest;
   3. Samuti juhinduvad Pooled „Pindamistööd Harju ja Rapla maakondades 2022. aastal“ ehitustöö töövõtulepingust koos lisadega (edaspidi Töövõtuleping), kättesaadav Riigihangete Registrist viitenumbri 244727 alt).
   4. Leping on sõlmitud väikehanke (hinnapäringu) „Riigiteede pindamistööde omanikujärelevalve Harju ja Rapla maakondades 2022. aastal“ tulemusena.
   5. Lepingu dokumentide vastuolude korral lähtutakse hilisemast dokumendist. Lepingu allkirjastamise hetkel olemasolevaid Lepingu dokumente loetakse samaaegseteks.
   6. Kui Lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena Lepingu vastavale punktile, alapunktile või lisale. Lepingus on kasutatud pealkirju vaid viitamise lihtsustamise huvides ning neid ei arvestata Lepingu sätete defineerimisel, tõlgendamisel või piiramisel. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi.
   7. Lepingu täitmise keel on eesti keel.
3. Tähtajad
   1. Lepingu täitmist alustatakse Tellija Projektijuhi kirjalikus korralduses (edaspidi Alustamisekorraldus) märgitud kuupäeval.
   2. Lepingus kindlaksmääratud ülesannete täitmise tähtaeg alates Tellija Projektijuhi Alustamisekorralduses märgitud kuupäevast on 40 kuud, millest 4 kuud on Lepingus kindlaksmääratud ülesannete täitmiseks enne garantiiperioodi algust ja 36 kuud alates garantiiperioodi algusest.
   3. Kõik muud tähtajad sätestatakse Lepingu Lisas 2.

1. Poolte õigused ja kohustused
   1. Tellijal on õigus:
      1. Igal ajal teha järelepärimisi Teenuse osutamise olukorra kohta ning kontrollida Teenuse osutamise käiku ja Inseneri meeskonna juhendatust Töövõtulepingus loetletud nõuete osas;
      2. Pöörduda kolmandate isikute poole sõltumatu eksperthinnangu saamiseks Teenuse kvaliteedi kohta;
      3. Kasutada õiguskaitsevahendeid (sh öelda Leping üles), samuti nõuda Lepingus sätestatud juhtudel leppetrahvi, kui Insener ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Insener ei täida või täidab mittevastavalt muid endale Lepinguga võetud kohustusi.
   2. Tellijal on kohustus:
      1. Tasuda Insenerile osutatud nõuetekohase Teenuse teostamise eest vastavalt Lepingule;
      2. Tasuda viivist vastavalt Lepingule.
   3. Inseneril on õigus:
      1. Saada Tellijalt Teenuse osutamiseks vajalikku informatsiooni, dokumentatsiooni ja juhiseid;
      2. Saada Teenuse osutamise eest Lepingus kokkulepitud tasu.
   4. Inseneril on kohustus:
      1. Osutada Teenust vastavalt Lepingule;
      2. Tagada Teenuse osutamisel vajaliku kvalifikatsiooniga tööjõu kasutamine; ja kui konkreetsete teenuse tegemiseks on õigusaktides kehtestatud nõuded, et vastavat teenust võivad teostada isikud, kellel on muuhulgas majandustegevuse teade tegevusluba või registreering, siis tagada, et vastavaid teenused teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava teenuse tegemiseks;
      3. Vastutada selle eest, et Teenust osutatakse korrektselt ja kvaliteetselt ning Inseneri meeskond on juhendatud Töövõtulepingus loetletud nõuetest;
      4. Informeerida viivitamatult Tellijat Teenuse osutamise käigus tekkinud probleemidest;
      5. Tagada, et kui Insener tugines hankemenetluses kvalifitseerimise tingimuste vastavuse tõendamiseks teiste isikute vahenditele, siis teised isikud osalevad vahetult Lepingu täitmisel alltöövõtjana vähemalt osas, milles teiste isikute vahenditele tugineti.
      6. Tasuda leppetrahvi vastavalt Lepingule.
   5. Pooltel on õigus Lepingust tulenevaid ja sellega seotud nõudeid ja kohustusi kolmandatele isikutele üle anda ainult teise Poole eelneval nõusolekul, mis on Lepinguga samas vormis. Mittekohaselt üle antud nõuete ja kohustuste osas jääb teise Poole ees vastutavaks nõuded ja/või kohustused üle andnud Pool.
2. Tasumine
   1. Leping on ühikhindadel (tunnihindadel) põhinev Leping ning tasumine toimub Lepingus sätestatud tingimustel tegelikult osutatud (teostatud) Teenuse eest tundides. Lepingu orienteeruv maksumus on … eurot, millele lisandub käibemaks 20% summas … eurot, kokku … eurot (edaspidi Tasu).
   2. Teenuse maksumus on toodud Lepingu Lisas 3 ning selles toodud tunnihind sisaldab järgmist:
      1. Teenuse objektitöid ja kõiki muid Lepingust tulenevaid Inseneri kohustustega seotud kulusid (sh. ehitustööde aluseks oleva projektdokumentatsiooni kontroll, kui selline kohustus tuleneb Lepingust), muuhulgas materjalide kooskõlastamist, täitedokumentatsiooni ja muu Töövõtja poolt esitatud dokumentatsiooni kontrollimist, aktide läbi vaatamist, töökoosolekute korraldamist ning nendel osalemist, Töövõtjaga argumenteerimist vaidluste ja vastuolude puhul, Tellija konsulteerimist ning kõiki proovide laborisse transpordiks vajalikke kulutusi. Teenuse objektitööna käsitletakse ka tööprotsessidel (nimetatud Lepingu lisa 2 punktis 4.9) ehitusaegse liikluskorralduse kontrollimist, tee-ehitustööde ning kaetud tööde ja vastuvõtu toimingute korral tööde vastuvõtmist.
      2. Tee-ehituslike tööprotsessidega, mis on toodud Lepingu Lisa 2 punktis 3.9.1. ja 3.9.2., seotud Teenuse objektitööde eest, tasutakse tunnihinnapõhise arvestuse alusel, võttes arvesse Lepingu Lisas 3 toodud tunnihinda.
      3. Tunnipõhiselt mõõdetakse ainult objektiga seotud Teenuse osutamist isikute kaupa, mis on fikseeritud Lepingu Lisas 2 nimetatud viisil ning tööajaarvestus toimub süsteemis minuti täpsusega.
      4. Teenuse raames tuleb Inseneril vajadusel teostada liikluskorralduse kontrolli nendel päevadel, kui objektil ehitustöid ei toimu (sh tehnoloogilise pausi ajal, nädalavahetustel ja riigipühadel). Liikluskorralduse kontrolli teostatakse, kui objektil on kehtestatud piirangud mittestatsionaarsete liikluskorraldusvahenditega või Tellija nõudmisel muul põhjusel. Liikluskorralduse kontrolli teostatakse Tellijaga eelnevalt kokkulepitult vastavalt objekti iseloomule, kuid mitte rohkem kui 7 korda nädalas. Insener edastab kontrolli käigus leitud puuduste kohta märkused koheselt Töövõtjale ja liikluskorralduse kontrolli raporti järgmisel tööpäeval Tellijale. Liikluskorralduse kontrolli eest tasutakse igakordselt 3 tunni ulatuses.
      5. Ehitustöödele eelnevatel projektdokumentatsiooni puudusi käsitlevatel koosolekutel ja ehitusajal Tellija nõudel plaanivälistel koosolekutel osalemise eest tasutakse tunnihinnapõhise arvestuse alusel, võttes arvesse Lepingu Lisas 3 toodud tunnihinda.
      6. Tellijaga kooskõlastatud öötöö (kell 22.00-6.00) korral tasutakse Teenuse osutamise eest 1,25-kordset tunnihinda, võttes arvesse Lepingu Lisas 3 toodud tunnihinda ning pidades selleks eraldi arvestust.
      7. Tellijaga kooskõlastatud riigipühadel teenuse osutamise eest tasutakse 2-kordset tunnihinda, võttes arvesse Lepingu Lisas 3 toodud tunnihinda ning pidades selleks eraldi arvestust.
      8. Tehnilise ning vastuvõtu komisjoni osalemise eest tasutakse tunnihinnapõhise arvestuse alusel, võttes arvesse Lepingu Lisas 3 toodud tunnihinda, kusjuures osalemise eest tasutakse maksimaalselt ühe isiku eest, kui ei ole kokkulepitud teisiti.
   3. Arve tuleb esitada 7 kalendripäeva jooksul, pärast Teenuse vastuvõtmist, masintöödeldaval kujul, e-arvena, mis vastab Eesti Pangaliidu standardile ja Rahandusministri 11.04.2017 määrusele nr 24 „Masintöödeldava algdokumendi juhendi kehtestamine“. Arve loetakse laekunuks selle Transpordiameti arvete halduskeskkonda laekumise kuupäevast. Mitteresidentidel tuleb pdf formaadis arve saata meiliaadressile invoices@transpordiamet.ee või edastada see e-arvena rahvusvahelise Peppol süsteemi kaudu. Arvele tuleb märkida Tellija kontaktisiku nimi ja Lepingu number ning teenuste osutamise periood;
   4. Garantiiperioodil osutatava Teenuse objektitöö tuleb fikseerida Lepingu Lisas 2 nimetatud viisil ning selle eest tasutakse Insenerile vastavalt Lepingu Lisas 3 toodud tunnihindadele.
3. Lepingu alusel tehtavad maksed ja Täitmistagatis
   1. Tasu maksmise aluseks on Lepingu Lisas 3 toodud tunnihind.
   2. Insener esitab Tellija esindajale kuu jooksul tehtud Teenuse kohta vormi kohase akti (Lepingu Lisa 5) koos Lepingus ja Lepingu dokumentides nõutud aruannete ja õienditega järgmise kuu kolmandaks kuupäevaks.
   3. Tellija esindaja kontrollib saadud dokumendid üle ja kirjutab akti alla kolme tööpäeva jooksul akti saamisest või esitab sama aja jooksul Insenerile kirjalikult ettepanekud saadud dokumentide muutmiseks.
   4. Kui Insener ei ole Tellija esindaja ettepanekuga nõus, siis esitab ta oma vastuväited kolme tööpäeva jooksul alates ettepanekute saamisest Tellijale ning need lahendatakse Inseneri ja Tellija vaheliste läbirääkimiste teel.
   5. Tellija võib Insenerile kirjalikult ette teatades peatada Lepingu alusel Insenerile tasumisele kuuluvad maksed tervenisti või osaliselt, kui esineb ja püsib mis tahes järgnevatest sündmustest:
      1. Insener ei täida Lepingut nõuetekohaselt;
      2. esinevad asjaolud, mille eest Insener on Lepingu alusel vastutav ja mis takistavad ehitusobjekti valmimist või Lepingu nõuetekohast täitmist.
   6. Tellija tasub Insenerile Poolte poolt allkirjastatud akti põhjal koostatud arve 20 päeva jooksul arve saamisest 90% arvest, jättes tasumata 10% arvest, mis jääb Teenuse Täitmistagatiseks.
   7. Inseneril on õigus peale ehitustööde lõppu, objekti üleandmis-vastuvõtmisakti väljastamist ja lõpparuande kinnitamist Tellija poolt ning nõutud dokumentide üleandmist vähendada Täitmistagatist 50% võrra ning esitada Tellijale nõude Täitmistagatise osaliseks tagastamiseks, mille Tellija tagastab 20 päeva jooksul alates nõude saamisest.
   8. Vähendatud Täitmistagatis jääb Garantiiaegseks tagatiseks 36 (kuuekümneks) kuuks, alates ehitusobjekti üleandmis- ja vastuvõtmisakti ja lõpparuande kinnitamisest Tellija poolt.
4. Poolte vastutus ja leppetrahvid
   1. Insener on kohustatud hüvitama Lepingu mittetäitmise või mittekohase täitmisega Tellijale tekitatud kahju ja Tellija poolt seoses Inseneri poolse Lepingu rikkumisega tehtud kulutused.
   2. Tellija vastutab Lepingu rikkumise eest ja on kohustatud Insenerile hüvitama Lepingu rikkumisega tekitatud kahju ning Inseneri poolt Tellija poolse Lepingu rikkumisega seoses tehtud kulutused.
   3. Inseneril on õigus nõuda Tellijalt viivist tasumisega viivitamise korral 0,2% tähtaegselt tasumata arve summast iga tasumise tähtpäeva ületanud päeva eest. Inseneri viivise nõudeõigus ei kohaldu kui Tellija on Lepingu alusel peatanud maksed Insenerile.
   4. Tellijal on õigus rakendada sanktsioonina leppetrahvi iga rikkumise (sh garantiiperioodi kohustuste täitmata jätmise) korral kuni 10% Tasust, kokku mitte rohkem kui 30% Tasust kui Insener on rikkunud oma lepingulisi kohustusi. Leppetrahvinõude või teate leppetrahvinõude esitamise kavatsusest peab Tellija Insenerile esitama 6 kuu jooksul kohustuse rikkumise avastamisest arvates.
   5. Lisaks Lepingu punktis 7.4 sätestatule on Tellijal õigus rakendada sanktsioonina leppetrahvi Lepingu Lisas 4 kirjeldatud rikkumiste puhul. Tellijal on õigus Leppetrahvid tasaarvestada Insenerile väljamaksmisele kuuluvate maksetega.
   6. Lepingus sätestatud tähtaegade ületamisel on Tellijal õigus ilma ametliku etteteatamistähtajata ja ilma et see piiraks tema muude lepingujärgsete õiguskaitsevahendite kohaldamist nõuda leppetrahvi vastavalt Lepingule.
   7. Pooled on kokku leppinud, et Insener kohustub hüvitama Lepingu täitmise käigus tekkinud kahju kolmandatele isikutele. Insener kohustub oma kulul esindama Tellijat Lepingu alusel täidetavate ülesannete või toimingutega seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud. Samuti on Pooled kokku leppinud, et Insener kohustub Tellija nimel täitma käesolevas punktis nimetatud vaidlusega seonduva kohtulahendi, sealhulgas hüvitama kohtulahendiga väljamõistetud kahju ja väljamõistetud menetluskulud.
   8. Insener jääb pärast Teenuse osutamist vastutavaks oma Lepingujärgsete kohustuste rikkumise ning pärast Lepingu lõppemist avastatud puuduste eest seadusandluses sätestatud aegumistähtaja jooksul.
5. Autoriõigused
   1. Insener annab Tellijale ainulitsentsi koos all-litsentsi andmise õigusega Teenuse osutamisega seoses tekkivatele varalistele õigustele, sealhulgas autoriõiguse seaduse § 13¹ ja § 13² nimetatud varalistele õigustele, ning need loetakse Tellijale üleantuks Teenuse eest tasumisega.
   2. Insener kinnitab, et ta on võtnud tarvitusele kõik meetmed autori(te) isiklike õiguste realiseerimiseks viisil, mis ei takista ega raskenda Teenuse osutamise tulemusena valminud teose kasutamist ega varaliste õiguste teostamist Tellija poolt.
   3. Insener kinnitab Lepingu sõlmimisega, et Teenuse osutamise tulemusena valminud teose kasutamisel ei pea autori(te) nimi (nimed) olema tähistatud.
   4. Insener kinnitab Lepingu sõlmimisega, et autor(id) on andnud nõusoleku teha Tellijal Teenuse osutamise tulemusena valminud teoses ja selle pealkirjas mistahes muudatusi, samuti lisada teosele teiste autorite teoseid (illustratsioone, eessõnasid, järelsõnasid, kommentaare, selgitusi, uusi osasid jms).
   5. Lepingu p-des 8.1.-8.4 nimetatud õigused kehtivad territoriaalsete piiranguteta ja autoriõiguse kehtivusaja jooksul.
6. Poolte kontaktisikud
   1. Lepinguga seotud kirjavahetus tuleb edastada allpool nimetatud kontaktidele.
   2. Insener määrab kirjalikult Lepingu Lisale 1 vastava vastutava järelevalve inseneri vastutama Teenuse osutamise eest. Tema kontaktandmed on toodud Inseneri poolt esitatud CV-s.
   3. Tellija projektijuht: Allan Toim, tel: (+372) 5256640, e-post: allan.toim@transpordiamet.ee
7. Lepingu kehtivus
   1. Leping jõustub selle allkirjastamisel ja kehtib kuni Lepingust tulenevate kohustuste täitmiseni.
   2. Tellija võib Lepingu üles öelda ning nõuda leppetrahvi kuni 10% Tasust, kui Insener rikub oluliselt oma õigusaktidest või Lepingust tulenevaid kohustusi. Tellija võib Lepingu üles öelda võlaõigusseaduses ettenähtud korras. Tellijal on õigus nimetatud summa maha arvata Insenerile tasumisele kuuluvast summast.
   3. Insener võib Lepingu üles öelda, kui Tellija rikub oluliselt Lepingu tingimusi. Sellisel juhul on Tellija kohustatud Insenerile hüvitama Inseneri poolt Lepingu täitmisel tehtud kulutused.
   4. Leping loetakse koheselt lõppenuks, kui:
      1. Inseneri tegevus lõpeb;
      2. kuulutatakse välja Inseneri pankrot.
8. Lepingu muutmine

11.1. Kui ehitustööde teostamise aeg muutub tulenevalt Töövõtulepingu muutmisest või Töövõtja ei lõpeta ehitustöid tähtajaks, sõlmivad Pooled vajadusel Lepingu muudatuse Teenuse teostamise tähtaegade muutmise kohta.

1. Teated
   1. Pooltevahelised Lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
   2. Informatsioonilist teadet võib edastada nii suuliselt, telefoni või e-posti teel. Operatiivset tegutsemist nõudvate tegevuste korral teavitab Tellija esindaja või vastava hooldefirma töötaja Töövõtjat telefoni teel.
   3. Kirjalikud teated saadetakse Lepingu Pooltele e-posti teel. Kui ühe Poole teade on teisele Poolele saadetud Lepingus märgitud e-posti aadressile, loetakse see kättetoimetatuks järgmiseks tööpäevaks.
2. Isikuandmete töötlemine
   1. Lepingu täitmisega seotud isikuandmete töötlemisel tuleb rakendada asjakohaseid tehnilisi ja korralduslikke meetmeid sellisel viisil, et töötlemine vastab isikuandmete kaitse üldmääruses (GDPR) ja isikuandmete kaitse seaduses sätestatud nõuetele (edaspidi koos: isikuandmete õigusaktid).
   2. Volitatud töötlejal (Inseneril) on keelatud kaasata teist volitatud töötlejat ilma vastutava töötleja (Tellija) eelneva konkreetse või üldise kirjaliku loata.
   3. Lepingu alusel töödeldakse ehitusobjektiga seotud puudutatud isikute isikuandmeid.
   4. Lepingu alusel töödeldakse isikuandmeid eesmärgiga teavitada ja kooskõlastada ehitusobjektiga seotud tegevustest puudutatud isikuid.
   5. Lepingu alusel töödeldakse isikuandmeid üksnes Lepingu kehtivuse ajal.
   6. Volitatud töötleja on lisaks isikuandmete õigusaktides sätestatule kohustatud:
      1. töötlema isikuandmeid vajaliku hoolsusega ja ainult ulatuses, mis on vajalik Lepingus kokkulepitud teenuse osutamiseks;
      2. töötlema isikuandmeid ainult vastutava töötleja dokumenteeritud juhiste alusel;
      3. hoidma Lepingu täitmisel teatavaks saanud isikuandmeid konfidentsiaalsena;
      4. täitma andmeturbe seaduslikke nõudeid ja rakendada andmete kaitseks piisavaid ning kaasaegseid kaitsemeetmeid;
      5. aitama vastutaval töötlejal täita kohustusi seoses andmesubjektide esitatud taotlustega;
      6. aitama vastutaval töötlejal täita GDPR artiklites 32–36 sätestatud kohustusi, võttes arvesse isikuandmete töötlemise laadi ja volitatud töötlejale kättesaadavat teavet;
      7. pärast andmetöötlusteenuse osutamise lõppu kustutab kõik isikuandmed ja kustutab olemasolevad koopiad;
      8. teeb vastutavale töötlejale kättesaadavaks kogu teabe, mis on vajalik GDPR artiklis 28 sätestatud kohustuste täitmise tõendamiseks, ning võimaldab vastutaval töötlejal või tema poolt volitatud muul audiitoril teha auditeid, sealhulgas kontrolle, ja panustab sellesse;
      9. järgima isikuandmete õigusaktides sätestatud tingimusi teise volitatud töötleja kaasamiseks
3. Muud tingimused
   1. Lepingut võib muuta kooskõlas kehtivate õigusaktidega. Kirjalikult vormistamata Lepingu muudatused on tühised.
   2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
   3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
   4. Leping allkirjastatakse Poolte poolt digitaalselt.
4. Poolte allkirjad

**Tellija: Insener:**

*/allkirjastatud digitaalselt/ /allkirjastatud digitaalselt/*